Nazir Razak

Tan Sri Dato' Sri Mohamed Nazir bin Tun Dato' Indera Haji Abdul Razak (lahir 19 November 1966) merupakan seorang pegawai eksekutif bank Malaysia. Beliau merupakan bekas pengarah urusan serta ketua pegawai eksekutif Kumpulan CIMB, salah satu penyedia perkhidmatan perbankan terbesar di Malaysia. Nazir merupakan anak bongsu kepada Perdana Menteri kedua Tun Abdul Razak Hussein dan Tun Rahah Mohamed Noah, serta adik kepada bekas Perdana Menteri, Dato' Sri Najib Razak.

Kehidupan awal dan pendidikan
Nazir dilahirkan pada 19 November 1966 di Kuala Lumpur. Bapanya meninggal dunia masa beliau baru berusia sembilan tahun dua bulan. Beliau bersekolah di Institusi St. John dan Alice Smith School sebelum meneruskan pendidikan menengah di Universiti Bristol dan seterusnya memperoleh ijazah Sarjana Falsafah dalam bidang Ekonomi Pembangunan dari Universiti Cambridge.

Kerjaya
Setelah pulang dari United Kindgom, Nazir menyertai jabatan penasihat korporat Commerce International Merchant Bankers Berhad. Beliau mula meningkat naik sehingga menjadi pengarah merangkap ketua pegawai eksekutif bank tersebut, pada masa tersebut dikenali sebagai CIMB, pada tahun 1999.

Nazir dinamakan sebagai salah satu daripada 50 orang paling berpengaruh di Asia sepanjang dekad lalu oleh FinanceAsia pada tahun 2006. Beliau juga dinamakan sebagai "Eksekutif Teratas Terbaik" oleh Asiamoney bagi dua tahun berturut-turut, iaitu pada tahun 2009 dan 2010.

Beliau tersenarai dalam 40 orang terkaya di Malaysia oleh majalah Malaysian Business tahun 2010.Robert Kuok Kekal Orang Terkaya Di Malaysia Bernama

Kehidupan peribadi
Beliau berkahwin dengan Dato' Azlina Aziz, anak perempuan Tan Sri Abdul Aziz Taha, bekas gabenor Bank Negara Malaysia. Pasangan tersebut telah dikurniakan dua orang anak. Mereka telah bercerai pada tahun 2023.

Pada 17 November 2023, beliau berkahwin dengan kekasih hatinya Puan Sri Yati Zainuddin, seorang ahli perniagaan yang berjaya dan rakan pengasas Bluemolly Cosmetics.

Filemografi

Drama
 Tahun Tajuk Watak Saluran TV Catatan 2022 One Cent Thief Pejalan Kaki / muda Astro Ria Penampilan kameo 

Anugerah dan penghargaan
Pada Oktober 2015, Nazir telah diberi penghormatan dengan Asia House Asian Business Leaders oleh Asia House untuk "menggariskan manfaat kerjasama dan perkongsian di antara Asean melalui sokongannya terhadap pembelajaran, penyelidikan bebas dan kerja-kerja amal, serta dalam strategi perniagaan bercita-cita tinggi, menunjukkan bagaimana inisiatif Asean seluruh komersial yang berjaya boleh membawa rakyat bersama-sama untuk kebaikan bersama." Beliau ialah ahli Lembaga Penasihat Antarabangsa di Blavatnik School of Government, Universiti Oxford.

Anugerah Malaysia
  :
 50px Panglima Setia Mahkota (PSM) – Tan Sri (2021)
  :
 50px Sri Indera Mahkota Pahang (SIMP) – dahulunya Dato', kini Dato' Indera (2004)
 50px Sri Sultan Ahmad Shah Pahang (SSAP) – Dato' Sri (2007)
  :
 50px Dato' Paduka Mahkota Selangor (DPMS) – Dato' (2015)

 Rujukan 

 Pautan luar 


Kategori:Kelahiran 1966
Kategori:Orang hidup
Kategori:Orang Malaysia berketurunan Melayu
Kategori:Orang dari Pahang
Kategori:Muslim Malaysia
Kategori:Orang dari Kuala Lumpur
Kategori:Usahawan Malaysia
Kategori:Eksekutif perniagaan Malaysia
Kategori:Orang dari Johor
Kategori:Ketua eksekutif Malaysia
Kategori:Anak ahli politik Malaysia
Kategori:Penerima Panglima Setia Mahkota
Kategori:Penerima Darjah Sri Indera Mahkota Pahang
Kategori:Penerima Darjah Sri Sultan Ahmad Shah Pahang
Kategori:Penerima Darjah Kebesaran Dato’ Paduka Mahkota Selangor
Kategori:Keluarga Abdul Razak Hussein